Hind qizi “Amerika go‘zali-2014” nomiga loyiq deb topildi

AQShda o‘tkazilgan “Miss Amerika-2014” tanlovida asli hindistonlik 24 yoshli Nina Davuluri Nyu-York vakilasi sifatida ishtirok etdi. Associated Press xabar berishicha, tanlovda qiz o‘zining mumtoz bollivudcha raqsi bilan hakamlarni maftun etdi. O‘zi haqida gapirib berar ekan, kelajakda otasi kabi terapevt shifokor bo‘lish niyatini bildirdi.

Tanlov so‘ngida u g‘olib deb topilib, toj va 50 ming dollarlik chek bilan taqdirlandi. Nina mablag‘ni ta’lim olish uchun sarflashini ta’kidladi.

Ma’lumot o‘rnida: “Miss Amerika” tanlovi 87-bora o‘tkazildi. O‘tgan yil ham unda Nyu-York shtati vakilasi 23 yoshli Mellori Xeygan g‘olib bo‘lgan edi.